Off the Wall (ალბომი)

Off the Wall — ამერიკელი მომღერალ მაიკლ ჯექსონის მეხუთე სტუდიური ალბომი, რომელიც გამოვიდა 1979 წლის 10 აგვისტოს, ლეიბლზე Epic Records. იგი გამოვიდა მას შემდეგ, რაც ჯექსონმა მონაწილეობა მიიღო ფილმში „ჯადოქარი“. უკანასკნელზე მუშაობისას (მასში ასევე მომღერლის სიმღერები ჟღერს) ჯექსონი და პროდიუსერი კუინსი ჯონსი დამეგობრდნენ და შეთანხმდნენ, რომ შემდეგ სტუდიურ ალბომზე ერთად იმუშავებდნენ.

ალბომი იწერებოდა 1978 წლის დეკემბრიდან 1979 წლის ივნისამდე, ალენ ზენცის სტუდიაში, სტუდიაში Westlake და Cherokee, ლოს-ანჯელესში. ჯექსონი ასევე თანამშრომლობდა რამდენიმე სხვა მუსიკოსთან, რომელთა შორის იყვნენ სტივი უანდერი, პოლ მაკ-კარტნი და როდ ტემპერტონი. ალბომიდან გამოიცა ხუთი სინგლი, აქედან სამს ახლდა მუსიკალური ვიდეო. სამი სიმღერის ავტორი თავად ჯექსონია - მათ შორის არის პლატინის სტატუსის მქონე „Don't Stop 'til You Get Enough“. 2009 წელს გარდაცვალებამდე აგრეთვე იყო მაიკლის პირველი სოლო გამოცემა ლეიბლზე Epic Records.

მუსიკალურად ეს ჩანაწერი ცვლილებაა ლეიბლისათვის Motown ჩაწერილ სიმღერებთან შედარებით. კრიტიკოსების აზრით Off the Wall აგებული იქნა ფანკის, დისკო-პოპის, სოფტ როკის, ჯაზისა და პოპ-მუსიკის სტილის ბალადებისგან. ალბომზე გაჟღერებული ვოკალისათვის ჯექსონმა დადებითი შეფასებები მიიღო. ჩანაწერს ზოგადად კარგი შეფასებები მიენიჭა. მან მუსიკოსს უკვე 1970-იან წლებში პირველი „გრემი“ მოუტანა. ამ ალბომით ჯექსონი იქცა პირველ სოლო შემსრულებლად, რომლის ერთი ალბომიდან გამოცემული ოთხი სინგლი მოხვდა  ბილბორდის ცხელი ასეულის სათავეებში. კომერციულად დისკს დიდი წარმატება ხვდა წილად. დღეისათვის აშშ-ში იგი აღნიშნულია 8 გზის მულტი-პლატინით და მსოფლიო მასშტაბით გაყიდულია 20 მილიონზე მეტი ასლის ოდენობით, რითაც იკავებს ადგილს ყველა დროის ყველაზე გაყიდვადი ალბომების სიაში.

2011 წლის 16 ოქტომბერს ლეიბლზე Sony Records გამოიცა Off the Wall-ის სპეციალური ვერსია. Allmusic-ისა და Blender-ის უკანასკნელი პერიოდის მიმოხილვებში Off the Wall XXI საუკუნეშიც დადებით შეფასებას იმსახურებს. 2003 წელს ჟურნალმა Rolling Stone ყველა დროის 500 საუკეთესო ალბომის სიაში Off the Wall-ს 68-ე ადგილი მიანიჭა. ჩანაწერებით მოვაჭრეთა ეროვნულმა ასოციაციამ ალბომს ყველა დროის 200 რჩეული დისკის სიაში 80-ე ადგილი მიანიჭა. 2008 წელს Off the Wall შეყვანილი იქნა გრემის დიდების დარბაზში.

სიმღერების სია

პერსონალი

მაიკლ ჯექსონი – ვოკალი, დამატებითი ვოკალი, თანაპროდიუსერი, პერკუსია
რენდი ჯექსონი – პერკუსია
მაიკლ ბოდიკერი – კლავიშებიანი საკრავები, სინთეზატორები, პროგრამირება
ლარი კარლტონი – გიტარა
ჯორჯ დიუკი – კლავიშებიანი საკრავები, სინთეზატორები, პროგრამირება
დევიდ ფოსტერი – კლავიშებიანი საკრავები, სინთეზატორები, პროგრამირება
გერი გრანტი – საყვირი, ფლუგელჰორნი
მარლო ჰენდერსონი – გიტარა
ჯერი ჰეი – საყვირი, ფლუგელჰორნი
კიმ ჰეჩკროფტი – საქსოფონი, ფლეიტა, საყვირი, ფლუგელჰორნი
ლუის ჯონსონი – ბას გიტარა
კუინსი ჯონსი – პროდიუსერი
გრეგ ფილინგეინზი – კლავიშებიანი საკრავები, სინთეზატორები, პროგრამირება
სტივ პორკარო – კლავიშებიანი საკრავები, სინთეზატორები, პროგრამირება
უილიამ რეიხენბახი – ტრომბონი
ჯონ რობინსონი – დასარტყმელი საკრავები
ბრიუს სვიდინი – ხმისჩამწერი ინჟინერი
ფილ აპჩერჩი – გიტარა
ბობი უოტსონი – ბას გიტარა
ვა ვა უოტსონი – გიტარა
დევიდ უილიამსი – გიტარა
ლარი უილიამსი – საქსოფონი, ფლეიტა
რიჩარდ ჰითი – პერკუსია
პაულინიო და კოსტა – პერკუსია
დევიდ უილიამსი – გიტარა
ჰოუკ ვოლინსკი – ელექტრონული პიანინო
პეტი ოსტინი – ვოკალი
ჯიმ გილსტრეპი – ვოკალი
ოჯი ჯონსონი – ვოკალი
მორტონეტ ჯენკინსი – ვოკალი
პოლეტ მაკ-უილიამსი – ვოკალი
ზედრიკ უილიამსი – ვოკალი
საყვირების / სიმიანი ინსტრუმენტების არანჟირება - ჯერი ჰეი, ასრულებენ The Seawind Horns, ბენ რაიტი, ჯონი მენდელი

სერტიფიცირებები

რესურსები ინტერნეტში

ალბომის ისტორია 

 სქოლიო 

კატეგორია:მაიკლ ჯექსონის ალბომები
კატეგორია:1979 წლის ალბომები
კატეგორია:Epic Records-ის ალბომები
კატეგორია:ალბომები კუინსი ჯოუნსის პროდიუსერობით